જોકે નેતાપદના અનેક દાવેદારો કપાઇ જવાથી ભાજપમાં નીચલી કમિટીઓની રચનાનું કામ ટલ્લે ચઢ્યું છે. ભાજપ હાઇકમાન્ડ પણ નીચલી કમિટીઓમાં ચેરમેનપદું મેળવવા થતી આપસી ટાંટિયાખેંચથી સંકટમાં મુકાયું છે. આમ, સત્તા માટેની સ્પર્ધાથી કોંગ્રેસની સાથેસાથે ભાજપની સ્થિતિ પણ કંઇ વખાણવાલાયક નથી. એ વાત અલગ જ છે. મેયર, ડેપ્યુટી મેયર, સ્ટેન્ડિંગ ચેરમેન, પક્ષના નેતા, ચાર ટોચના હોદ્દા જ નક્કી કરી શકાયા છે, જોકે એએમટીએસ અને સ્કૂલ બોર્ડના ચેરમેન થવા ભાજપમાં ધમસાણ મચ્યું છે.